WESENS - Wêreldwyd
Jy kan R10 000 wen met die Karoo Wetenskapfiksiefilm – WESENS!
Die wetenskapfiksiefilm WESENS gee filmliefhebbers nou die geleentheid om groot kontantpryse te wen met 'n eerste van sy soort filmontleding-kompetisie.
Die skeppende agentskap The Suits en LitNet is opsoek na 'n kritiese ontleding van WESENS – die veel bekroonde Karoo-Sci-Fi-film – wat in Oktober verlede jaar in Suid-Afrikaanse bioskope vrygestel is, en nou eksklusief beskikbaar is op DStv se BoxOffice.
Vir die kompetisie is hulle opsoek na meer as 'n konvensionele filmresensie. Wat hulle na soek is 'n kritiese ontleding waar jy die temas en simboliek in die film ondersoek en jou insigte en interpretasie daarvan deel.
Dit is nie nodig om die storielyn van die film te herhaal in jou ontleding nie, fokus meer op die metafore en filmtegnieke wat gebruik is en hoe dit als bydra tot jou interpretasie van die temas, simboliek en uiteindelike boodskap van die film.
Besoek LitNet of die WESENS-webwerf vir meer inligting. Ons sien uit na jou interpretasie van die eerste Suid-Afrikaanse Karoo wetenskapfiksiefilm – WESENS!